Paracquella

A paracquella 250px Macrolepiota procera Classificazione scentifica Regnu Fungi Divisione Basidiomycota Classa Basidiomycetes Ordine Agaricales Famiglia Agaricaceae Generu Macrolepiota Nome binuminale  Macrolepiota procera Linnaeus, 1753 250px

A Paracquella (Macrolepiota procera) hè un tipu di fungu chì face parte di a famiglia di l' Agaricaceae. 

U cappellu hè largu, u so diamitru variendu da 15 à 40 cm. À l'iniziu, u cappellu hè sferuidale ind'è a paracquella ghjovana. Dopu, u cappellu diventa mezu-ellitticu eppo hè finalmente pianu à maturità, ind'è a paracquella adulta. U pede hè bùfulu è fibrosu. Hè longu sin'à 40 cm.

Parechji sinonimi di Macrolepiota procera sò:
 Agaricus procerus Scop.
 Lepiota procera (Scop.) Gray
 Lepiotophyllum procerum (Scop.) Locq.

A paracquella hè un fungu manghjarecciu. U pede hè appena più duru, sopratuttu ind'è u fungu adultu, è si caccia d'abitudine. 

Uni pochi di funghi chì s'assumiglianu à a paracquella sò:
 Macrolepiota gracilenta
 Macrolepiota excoriata
 Macrolepiota Konradii
ma sò tutti manghjarecci.

 In Corsica 
A paracquella hè assai cumuna in Corsica. Hè ancu chjamata u paracquellu (in Corti, Dizz. U Muntese), a cappusgiula, a cappelllina o u cappellu di mortu. U nome corsu paracquella vene da u fatu ch'è 'ssu fungu pare un picculu paracqua.

 Galleria d'imagine 

 Referenze 
 Ciavatti, Petru (dir. redazzione) Dizziunariu U Muntese'', 1984, Albiana

 Ligami 
 I funghi, Ghjurnata di a Lingua Corsa 2001, Adecec
 A flora - i funghi 

 Da vede dinò 
 funghi di Corsica

Categoria:Agaricaceae
Categoria:Fungu di Corsica